**תקנון חוגים לשנת פעילות משולבת מאי 2021 עד יוני 2022** \*טל"ח/ייתכנו שינויים

**התקנון ונספחיו כתובים בלשון זכר מטעמי נוחות בלבד והכוונה לזכר ונקבה, כאחד**

**כללי:**

1. עם החזרה לשגרה, שנת הפעילות תשפ"א תחל ביום ראשון, כ' אייר תשפ"א, 02.05.2021 ותסתיים ביום חמישי, א' בתמוז תשפ"ב 30.06.2022\*\*
2. בחודש ספטמבר 2021 יחולו חגי תשרי תשפ"ב. בחודש זה, לא יתקיימו חוגים ולא ייגבה תשלום עבורם.
3. ניתן להגיע לשיעור ניסיון **בשבוע הראשון בלבד (02-06/05/2021).** החל מהשבוע השני, ההשתתפות בחוג מחייבת רישום והסדרת התשלום מראש. אנא, הימנעו מאי נעימות.

**\*\* (1) חוגי מאמאנט יתקיימו עד ליום 31/7/2021. לנרשמים לשנת הפעילות תשפ"ב, נדרש רישום מחדש ב1/10/2021.**

**\*\*(2) מועד הסיום הינו ככתוב בתקנון, אלא אם צוין אחרת.**

**אחריות ההורים:**

1. על ההורים חלה החובה ללוות את ילדיהם עד למקום בו מתקיים החוג (כיתה, אולם, מגרש וכו') ולוודא כי המדריך מודע להגעתו של הילד (בהתאם להנחיות התו הסגול).
2. נוכחות הורים נדרשת במהלך החוג כולו. יובהר, כי ילד המבקש לצאת לשירותים במהלך החוג, ילווה לשם על ידי הוריו (על המדריך חל איסור לעזוב את הקבוצה, למעט מקרים חריגים, המאושרים על ידי הנהלת החברה).
3. איסוף הילדים בסיום הפעילות הינו באחריות ההורים, בלבד. איסוף באמצעות נציג אחר, מחייב הודעה **מראש** למדריך החוג. בכל מקרה, גילו של הנציג לא יפחת מ13 שנים.
4. הוצאת ילד במהלך הפעילות תיעשה רק במקרים חריגים ולאחר שנמסרה הודעה על כך **מראש** למדריך החוג.

**ביטול שיעור או שינוי מועד:**

1. החברה שומרת לעצמה את הזכות לבטל שיעורים במהלך השנה בשל אילוצים כגון – מילואים, מחלה, אירוע עירוני וכו'. במקרה של היעדרות מדריך או ביטול חוג מסיבות טכניות, השיעור יושלם למשתתפים או שיבוצע החזר, בכפוף לשיקול דעתה של החברה. אין התחייבות להחזר שיעורים ביום ובשעה הקבועים לחוג. תיאום מועד למפגש חלופי יעשה ע"י המדריך.
2. במקרים בהם לא ניתן יהיה לקיים מפגשים עקב הנחיות של רשות מוסמכת, בעקבות משבר הקורונה או מצב חירום אחר, חברת כיוונים תהא רשאית לקיים את החוג באופן וירטואלי (מקוון) במקום המפגש הפרונטלי כחלק מהתכנית.
3. במהלך שנת הפעילות עשויים לחול שינויים בימי/זמני הפעילות מסיבות שאינן תלויות בחברת כיוונים. הודעה על כך תימסר במסגרת החוג ו/או באמצעות מסרון ו/או באמצעות אתר האינטרנט של החברה ו/או באמצעות עמוד הפייסבוק של חברת כיוונים ו/או קבוצות הוואטסאפ של החוג.
4. מובהר כי לא יבוצע החזר כספי בגין היעדרות מכל סיבה שהיא **לרבות בגין תקופת בידוד.** בגין בידוד קבוצתי של משתתפי החוג יבוצעו שיעורי השלמה במהלך שנת הפעילות. במידה והפעילות תופסק בשל כוח עליון, ו/או מגבלות שיוטלו בשל משבר הקורונה, הכספים יוחזרו להורים, ככל שיבוצע שיפוי לחברת כיוונים.

**רצף פעילות בשנת הלימודים תשפ"ב:**

1. משתתף שיבחר לא להמשיך את השתתפותו בחוג בשנת תשפ"ב, יוכל לסיים את השתתפותו בחוג בתאריך 31.08.2021 ללא דמי ביטול. \*\*
2. משתתף שיבחר להמשיך את השתתפותו בשנת תשפ"ב, לא יצטרך לבצע רישום מחדש ולא יגבה תשלום עבור חודש ספטמבר 2021. (חודש חגי תשרי).

**\*\*חוגי מאמאנט יסתיימו ביום 31/7/2021.**

**רישום ותשלום לחוגים:**

1. הרישום לחוגים מתבצע באתר כיוונים.
2. פתיחת כל חוג מותנית במינימום נרשמים ובכפוף להנחיות משרד הבריאות, שיפורסמו מעת לעת.
3. הסכום המצוין באתר, מתייחס לתקופה המלאה של החוג ולוקח בחשבון חופשות וחגים (לוח החופשות מפורסם באתר כיוונים).
4. בפועל, החיוב יהיה בהתאם למספר חודשי ההשתתפות ויכלול הנחות אחים, כפי שיופיע באישור ההרשמה, המופיע בסיומו של תהליך הרישום.
5. תשלום באמצעות הוראת קבע בכרטיס אשראי או הרשאה לחיוב חשבון בנק יתבצע באתר האינטרנט, בהתאם לחודשי הפעילות של החוג הנבחר.
6. התשלום מתבצע בסיומו של חודש הפעילות.
7. דמי רישום: 30 ₪ לכל חוג – תשלום חד פעמי לתקופת החוג. יחויב בתשלום הראשון. \*\*
8. החיוב בגין ציוד נלווה, כגון תלבושות וחומרים (בהתאם לחוג), יחויב בתשלום הראשון, בהתאם לחוג.
9. תשלום במזומן או בהמחאות ניתן לבצע במוקד רישום ושירות לקוחות, ברחוב הדסה 56 בעיר העתיקה באר שבע. בהתאם להנחיות משרד הבריאות ושמירה על כללי התו הסגול, ההגעה בתיאום מראש, בלבד.
10. **שעות פעילות המוקד: ימים ראשון עד חמישי, בין השעות 9:00 עד 15:00.**
11. הרישום לחוגים במוקד שירות לקוחות ייעשה בתיאום מראש על ידי מבוגר בלבד, בהצגת תעודת זהות, בה מופיע שמו של הנרשם לחוג/קורס.
12. חתימה על טופס רישום חוגים, כולל הצהרת בריאות/הסכמה על תקנון מקוון – חובה!
13. משתתף הנרשם עד ה 15 לחודש (כולל) יחויב בעבור חודש מלא. משתתף הנרשם לאחר ה 16 לחודש יחויב בעבור חצי חודש.
14. ניתן להצטרף לחוגים במהלך השנה, אולם לא יתאפשר להצטרף לחוג בחודשיים האחרונים של הפעילות.
15. במקרה של שינוי אמצעי תשלום לבקשת הלקוח, המצריך משיכת המחאות של הלקוח, יחויב הלקוח בדמי חיוב בעלות שוות ערך לגובה החיוב של חברת כיוונים ע"י הבנק.

**\*\*בחוגי מאמאנט לא ייגבו דמי רישום.**

**רישום ותשלום לסדנאות (6 עד 12 מפגשים):**

1. מחיר הסדנה הינו מחיר קבוע לכלל המפגשים. אין אפשרות להירשם רק לחלק מן המפגשים.
2. לא יתקיימו שיעורי ניסיון בסדנאות.
3. התשלום לסדנה יבוצע בעת ההרשמה, לא יישמרו מקומות ללא תשלום מראש!
4. פתיחת הסדנה מותנית במינימום נרשמים.
5. היעדרות במהלך הסדנה מכל סיבה, לרבות מחלה, נסיעות, חופשות, בידוד וכיו"ב, אינה מזכה בהחזר כספי או החזר שיעורים. עבור בידוד קבוצתי של החוג יבוצעו שיעורי השלמה במהלך שנת הפעילות.

**חשוב:**

1. ההשתתפות בחוגי ספורט מסוימים מחייבת אישור רפואי של רופא והצהרת המשתתף (הורים לגבי קטינים).
2. בחוגים תחרותיים חלה חובה על המשתתף לעבור בדיקת לב במכון בדיקות מוסמך (הפרטים ימסרו ע"י המדריך).

**מסירת מידע:**

1. יובהר, כי חברת כיוונים רשאית למסור מידע אודות פרטי הרישום או כל מידע אחר הנוגע להתקשרות עמה **למשלם** ולו בלבד. בקשת מידע כנ"ל על ידי גורם אחר מחייבת אישורו בכתב של המשלם.

**ביטול השתתפות בחוגים:**

1. **הודעה על פרישה מחוג הינה באחריותם הבלעדית של החניכים או של ההורים, ותימסר בכתב בלבד על גבי טופס ביטול חוגים (ניתן להורדה מהאתר). יש לשלוח את הטופס למוקד השירות בחברת כיוונים ע"פ פרטי ההתקשרות המופיעים בטופס ולוודא קבלתו.** **המועד הקובע לטיפול הינו התאריך בו התקבל טופס הביטול במוקד השירות. (הודעה למדריך אינה מהווה הודעה על פרישה). לא יבוצע החזר תשלומים ללא הודעה על ביטול/פרישה מחוג וחתימה על טפסי ביטול.**
* אי מסירת הודעה בכתב על ביטול השתתפות ו/או אי הופעה לפעילות לא תהווה סיבה לביטול ההשתתפות והחזר כספים.
* משתתף הפורש לאחר שני שיעורים (כולל שיעור ניסיון) לא יחויב כלל. אם החליט להמשיך בחוג, המשתתף יחויב בגין שיעורים אלו.
* משתתף הפורש במהלך החודש, יחויב בעבור חודש מלא.
* משתתף הפורש 60 יום או יותר לאחר מועד הרישום, יחויב בדמי ביטול בסכום השווה לשכר לימוד של חודש נוסף (מחיר מלא לפני הנחות).
* משתתף הפורש עד 28/02/2022 יזוכה באופן יחסי. לאחר מועד זה, יחויב בתשלום מלא עד סוף שנת הפעילות. לא יבוצעו החזרים רטרואקטיביים. המועד הקובע לביצוע החזר הינו מועד הגשת הבקשה לביטול רישום. בגין ביטול חוג הכולל הפקת סוף שנה, יבוצע החזר יחסי בקיזוז הוצאות שבוצעו לקראת ההפקה (תלבושות, אולם, הגברה וכו').
* פרישה בגין סיבות רפואיות תזכה את המשתתף בזיכוי להשתתפות בחוגי החברה לאחר ההחלמה. לחילופין, יוכל להצטרף לחוג אחר.
* החזרי כספים בגין ביטול/זיכוי יתבצעו תוך 45 ימי עסקים. בכל מקרה לא יוחזרו דמי רישום וביטוח.
1. לחברה שמורה הזכות לבטל השתתפות של משתתף מסיבות של הפרת משמעת, הפרעה או דרישה מנומקת של המדריך.

**ביטול השתתפות בסדנאות (6 עד 12 מפגשים) :**

1. ביטול ההשתתפות בסדנה תתאפשר רק בהתאם לנהלים הבאים:
* הודעה על פרישה מהסדנה הינה באחריות הבלעדית של המשתתף. לא יבוצע החזר תשלומים ללא קבלת הודעה על ביטול/פרישה מהסדנה במועד וחתימה על טפסי ביטול במוקד רישום ושרות לקוחות.
* משתתף הפורש לפני המפגש הראשון, יהיה זכאי להחזר מלא.
* משתתף הפורש לאחר השיעור הראשון של הסדנה, יהיה זכאי להחזר בגובה 75% מהסכום ששולם.
* משתתף הפורש לאחר השיעור השני בסדנה, יהיה זכאי להחזר של 50% מהסכום ששולם.
* משתתף הפורש לאחר השיעור השלישי בסדנה, יהיה זכאי להחזר של 25% מהסכום ששולם.
* מהמפגש הרביעי ואילך ייגבה המחיר המלא של הסדנה.
* פרישה בגין סיבות רפואיות המונעות השתתפות בסדנה, תזכה את המשתתף בזיכוי מלא (בכפוף להצגת אישור רפואי).
* היעדרות במהלך הסדנה מכל סיבה, לרבות מחלה, נסיעות, חופשות, בידוד וכיו"ב אינה מזכה בהחזר כספי או החזר שיעורים . עבור בידוד קבוצתי של החוג יבוצעו שיעורי השלמה בתיאום מראש.
* החזרי כספים בגין ביטול/זיכוי יתבצעו תוך 45 ימי עסקים.
* לחברה שמורה הזכות לבטל השתתפות של משתתף מסיבות של הפרת משמעת, חוסר הסתגלות מקצועית או דרישה מנומקת של המדריך. במקרה זה יבוצע החזר יחסי על המפגשים שטרם התקיימו.

**דמי ביטוח:**

1. דמי ביטוח למשתתפים עד גיל 3 הינם 150 ₪.
2. משתתפים בגיל 3 עד 18, מבוטחים בביטוח תאונות אישיות לתלמידים.
3. דמי ביטוח למשתתפים מעל גיל 18 בחוגים **ללא** פעילות ספורטיבית: 70 ₪
4. דמי ביטוח למשתתפים מעל גיל 18 בחוגים **עם** פעילות ספורטיבית: 150 ₪.
5. דמי ביטוח למשתתפים מעל גיל 18 בחוגי טניס וטניס שולחן: 320 ₪.
6. דמי ביטוח למשתתפים מעל גיל 18 בחוגי אומנויות לחימה, כדורגל נשים, הוקי, כדורשת, מאמאנט והחלקה: 450 ₪.
7. דמי ביטוח למשתתפים מעל גיל 18 בחוגים שאינם שנתיים: 150 ₪.
8. דמי ביטוח על משתתפים מעל גיל 60 יחושבו על פי התעריף הרשום מעלה \* 1.5.
9. תשלום דמי הביטוח הינו חובה. משתתף שאינו מעוניין לשלם את דמי הביטוח, יידרש לחתום על טופס ויתור ביטוח.

**חשוב: תשלום דמי הביטוח לנרשמים לכל התקופה, יבוצע בשתי פעימות: עבור שנת הפעילות תשפ"א ועבור שנת הפעילות תשפ"ב.**

**לנרשמים לשנת הפעילות תשפ"ב, בלבד, יחויבו בפעימה אחת במלוא הסכום.**

**נוהל הנחות חוגים:**

1. הנחות יינתנו לאותו משלם אשר ירשום לשני חוגים או יותר, המתקיימים באותה תקופה, כמפורט להלן:
* חוג שני - 10% הנחה, על המחיר הנמוך מבין השניים.
* חוג שלישי או יותר - מחיר מלא על החוג הראשון, 10% הנחה על החוג השני ו-15% הנחה על החוג השלישי ואילך.
1. בקשה להנחה תוגש תוך 30 יום ממועד הרישום לחוג.
2. הבקשה תיבחן בוועדת הנחות, בהתאם לסיבות הבקשה והמסמכים המצורפים אליה. יובהר, כי בקשה שתגיע ללא כל המסמכים הנדרשים, לא תידון בוועדה.
3. השתתפות בחוג, בטרם התקבלה החלטת הוועדה בדבר הנחה, מותנית בהסדר תשלום מלא מיום תחילת הפעילות (ככל שתאושר הנחה, היא תחול גם על התשלום הראשון).
4. הנחה שתאושר, תחול על שכר הלימוד החל מהחודש בו הוגשה הבקשה ובלבד, שהוגשה עד ל-20 בחודש. בקשה שהוגשה לאחר 20 בחודש, אישור ההנחה יהא תקף לחודש העוקב. כך לדוגמא: בקשה שהוגשה ב-19 באוקטובר ואושרה, חישוב ההנחה יחול מחודש אוקטובר ואילך. ואילו בקשה שהוגשה ב-21 באוקטובר ואושרה, ההנחה תחול החל מחודש נובמבר ואילך.

**תיעוד ופרסום:**

1. מובהר כי המשתתף מאשר לחברת כיוונים לצלם את הפעילות ואת המשתתפים ולעשות שימוש בצילומים אלה על-פי שיקול דעתה וזאת לצרכי יח"צ והגברת המודעות הציבורית לפעילות המתקיימת.
2. לכיוונים שמורה הזכות להעביר ללקוחותיה דברי פרסום ועדכונים באמצעי התקשורת השונים. כולל מסרונים, דוא"ל וואטסאפ ועוד.

**חשוב!**

חברת כיוונים, הנהלת המרכז הקהילתי ו/או מדריך החוג אינם אחראים על אובדן חפצים ו/או דברי ערך, שהובאו למוקד הקהילתי.

**רישום לחוגים:**

מוקד רישום ושירות לקוחות: טלפון: 08-6290069 | פקס: 08-6290064 | דוא"ל: tel@kivunim7.co.il | רישום מקוון באתר האינטרנט: [www.kivunim7.co.il](http://www.kivunim7.co.il)

**פניות הציבור:**

אחראית על פניות הציבור, גב' רותי בובליל, עומדת לרשותכם בכל שאלה, הבהרה או תלונה הנוגעות לפעילות החברה. ניתן לפנות בכתב באמצעות הפקס. 08-6290003, או באמצעות הדוא"ל: rutib@kivunim7.co.il. יש לציין בפניה שם, כתובת וטלפון למענה או לבירורים. יובהר, כי המענה יינתן בכתב בלבד.

**שינויים ועדכונים:**

חברת כיוונים שומרת לעצמה את הזכות להכניס שינויים בשעות החוגים, לחלק את החוג לקבוצות על פי גיל ורמה או לא לפתוח חוג בשל מיעוט נרשמים.

אישור הצהרת בריאות למבקש להתאמן בחוגי ספורט

1. אין אבחון ו/או החלטה של רופא כי הוא סובל ממחלת לב.
2. המשתתף לא חש כאבים בחזה בזמן מנוחה, במהלך פעילות יומיומית ובעת ביצוע פעילות גופנית.
3. במהלך השנה החולפת המשתתף לא איבד שיווי משקל עקב סחרחורת ולא איבד את ההכרה.
4. אין אבחון ו/או החלטה של רופא שהמשתתף סובל ממחלת האסתמה ולכן בשלושת החודשים האחרונים המשתתף לא נזקק לטיפול תרופתי ולא סבל מקוצר נשימה או צפצופים.
5. אין בקרב בני משפחת המשתתף מדרגת קרבה ראשונה מקרי פטירה ממחלת לב או ממוות פתאומי בגיל מוקדם (גבר - לפני גיל 55 אישה - לפני גיל 65).
6. לא נאמר למשתתף ע"י רופא ב-5 השנים האחרונות לבצע פעילות גופנית רק תחת השגחה רפואית.
7. המשתתף אינו סובל ממחלה קבועה (כרונית), שאינה נזכרת בשאלות לעיל ועשויה למנוע או להגביל אותו בביצוע פעילות גופנית.
8. לנשים בהיריון - ההיריון הנוכחי או כל הריון קודם לא הוגדר כהיריון בסיכון.

אם אינך מאשר את אחד מהסעיפים הנ"ל (1 עד 8) , חובה על המשתתף בחוג  **להפסיק את הרישום וההשתתפות במיידי** ולהמציא לחברת כיוונים אישור רפואי לפיו הרופא מאשר כי אין סיכון לבריאותו בהשתתפות בחוג. האישור הונפק עד 3 חודשים טרם הרישום.

אם הנך מאשר את כל הסעיפים הנ"ל (1 עד 8) , באפשרותך להמשיך ולבצע רישום לחוג. בכל מקרה של שינוי במצבך הרפואי, יש להתייעץ עם רופא לגבי המשך פעילות בחוג ולפעול אך ורק בהתאם להחלטת הרופא.

הריני מצהיר כי קראתי והבנתי את כל השאלון הרפואי לטופס זה ומילאתי אותו בעצמי עבורי או עבור אחד מילדיי שהינם מתחת לגיל 18. אני מצהיר כי מסרתי ידיעות מלאות ונכונות אודות מצבי הרפואי בעבר ובהווה לפי השאלות שנשאלתי בנספח האמור. ידוע לי כי עלי לחדש את הצהרת הבריאות אחת לשנתיים, או במידה ויחול שינוי במצב בריאותי/בריאות ילדיי שהינם מתחת לגיל 18.